**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**269/2022. (IX.29.) Kt. számú**

**határozata**

 **a Tiszavasvári VI. számú felnőtt háziorvosi körzet ellátása érdekében megkötött feladatellátási szerződés módosításáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 13.§ (1) bekezdés 4. pontjában kapott felhatalmazás alapján az alábbi döntést hozza:

1. Tekintettel az önkormányzati tulajdonban álló 4440 Tiszavasvári, Hősök utca 38. szám alatti ingatlan energiaválság miatti bezárására, **dönt arról, hogy az ingatlanban lévő Tiszavasvári VI. számú felnőtt háziorvosi körzetnek a központi orvosi rendelő épületében biztosít helyiséget.**
2. Felhatalmazza a polgármestert, hogy a körzetet ellátó dr. Kádár István háziorvossal egyeztessen a megfelelő rendelőhelyiség kiválasztásában, és ennek megfelelően készítse elő a feladatellátási szerződés módosítását és terjessze azt a képviselő-testület elé.

**Határidő**: azonnal **Felelős**: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**